Ούλτιμεϊτ Γουόριορ

Ο Τζέιμς Γουόριορ (γεννημένος ως Τζέιμς Μπράιαν Χέλγουϊγκ, James Brian Hellwig, 16 Ιουνίου 1959 - 8 Απριλίου 2014) ήταν Αμερικανός παλαιστής, γνωστός στα ρινγκ ως Ούλτιμεϊτ Γουόριορ. Ήταν γνωστός για το πέρασμά του από την εταιρεία πάλης WWE από το 1987 ως το 1996. Ο Γουόριορ ήταν ένας απο τους θρυλικούς παλαιστές του WWE, το οποίο τον χαρακτήρισε ως ένα απο τους πιο σωματικά εντυπωσιακούς και με έντονο χαρακτήρα παλαιστές.

 Ο Γουόριορ, από μικρός είχε μεγάλο ενδιαφέρον για το σώμα του, και την γυμναστική. Λόγω και του άσχημου οικογενειακού του περιβάλλοντος, ασχολήθηκε με το σώμα του και το body-building, ενώ από τα 22 ως τα 26 του χρόνια (1981-1985) πήρε μέρος σε πολλούς διαγωνισμούς. Από το 1986 ξεκινάει η ενασχόλησή του με την πάλη, στην οποίο κρίνεται πως έχει ταλέντο. Με το όνομα Υπέρτατος πολεμιστής (Ultimate Warrior) ξεκίνησε την καριέρα του και αμέσως έγινε αγαπητός στο κοινό και ιδιαίτερα για τον δυναμισμό και την τρέλα που έβγαζε στα ρινγκ. Το 1988 κατακτά το Διηπειρωτικό Πρωτάθλημα, τον πρώτο του τίτλο. Τον κατέκτησε και δεύτερη φορά, σε μια κόντρα με τον Ρικ Ρουντ, που άφησε εποχή. Η μεγαλύτερη στιγμή, η οποία έχει σημαδέψει και την καριέρα του, είναι η κατάκτηση του Πρωταθλήματος WWE από τον μεγάλο αστέρα της εποχής Χαλκ Χόγκαν. Το γεγονός έγινε στην έκτη WrestleMania την πρωταπριλιά του 1990. Η συμπεριφορά του και η εγωκεντρική του διάθεση ήταν γνωστές σε όλους εκείνη την εποχή, και αφού ήρθε σε σύγκρουση με τον πρόεδρο της εταιρείας, Βινς Μακμάν, έμεινε άνεργος για έναν χρόνο από το 1991 ως το 1992, όπου επέστρεψε για μερικές αντιπαλότητες με τους καλύτερους της εποχής. Από το 1993 ως το 1995, θα υπάρξει νέα διαμάχη μεταξύ εκείνου και της εταιρείας, με αφορμή τα δικαιώματα του ονόματός του. Ο Γουόριορ θα κερδίσει την δίκη για το όνομά του, το οποίο και έγινε επίσημό του. Το 1996, επέστρεψε για ένα σύντομο διάστημα, κάνοντας μια κόντρα με τον -τότε- ανερχόμενο Τριπλ Έιτς. Μετά το τέλος, εκ νέου, της συνεργασίας του με το WWE, θα επιδιώξει να συνεχίσει σε άλλες εταιρείες, χωρίς επιτυχία. Ο χαρακτήρας του, όπως αναφέρουν οι περισσότεροι συνάδελφοι του, δεν του επέτρεψε να παραμείνει στην κορυφή όσο μπορούσε. Εμφανιζόταν περιστασιακά για μικρές εταιρείες χρησιμοποιώντας το χαρακτήρα του Ούλτιμεϊτ Γουόριορ. Τους τελευταίους μήνες του 2013, έχοντας ξεπεράσει όποιες προστριβές είχε με το WWE, επέστρεψε στην εταιρεία, ενώ τον Ιανουάριο του 2014, ανακοινώθηκε η εισαγωγή του στο τιμητικό για τους παλαίμαχους παλαιστές, WWE Hall of Fame, που διεξήχθη μια μέρα πριν την διεξαγωγή της 30ης WrestleMania. Η τελευταία του τηλεοπτική εμφάνιση ήταν στο WWE Raw ένα 24ωρο μετά την WrestleMania, όπου και μίλησε στο κοινό μια μέρα πριν φύγει από την ζωή. Ο "Ultimate Warrior" άρχισε με την είσοδο του νέου αιώνα (2000) να δίνει διαλέξεις σε πανεπιστήμια ως λέκτορας. Ήταν γνωστός για τις ακροδεξιές του απόψεις στην πολιτική. Από το 1993 είχε νομιμοποιήσει το όνομα του, από Τζέιμς Μπράιαν Χέλγουϊγκ, σε Γουόριορ. Ο Γουόριορ παντρεύτηκε δύο φορές. Την πρώτη με την Σάρι Λιν το 1982, με την οποία χώρισε δύο μέρες πριν τη WrestleMania 7. Το 2000 παντρεύτηκε την Νταν και μαζί της απέκτησε δύο κόρες. Τον Απρίλιο του 2014, στις 5 του μηνός εισήχθη στο τιμητικό WWE Hall of Fame, στις 6, την επόμενη μέρα, πραγματοποίησε ολιγόλεπτη εμφάνιση στην 30η επέτειο της WrestleMania και στις 7 εμφανίστηκε για πρώτη φορά μετά από 18 χρόνια στο WWE Raw. Μια μέρα μετά, στις 8 του μηνός, κατέρρευσε ενώ περπατούσε έξω από το ξενοδοχείο που διέμενε στην Αριζόνα. Η σύζυγος του κάλεσε ασθενοφόρο και μεταφέρθηκε σε νοσοκομείο, όπου και διαπιστώθηκε ο θάνατος του. Πρωτάθλημα WWE (1 φορά) Διηπειρωτικό Πρωτάθλημα WWE (2 φορές) Παγκόσμιο Πρωτάθλημα NWE (1 φορά) Πρωτάθλημα Βαρέων Βαρών Τέξας WCCW (1 φορά) Ομαδικό Πρωτάθλημα WCCW (1 φορά) Πρωτάθλημα Βαρέων Βαρών WWS (1 φορά) WWE Hall of Fame (Κλάση του 2014) Αγώνας της χρονιάς (1990) με τον Χαλκ Χόγκαν στη WrestleMania 6 Αντιπαλότητα της χρονιάς (1991) με τον Αντερτέικερ Επιστροφή της χρονιάς (1992) 101ος ανάμεσα σε 500 παλαιστές (2003) Πιο υπερτιμημένος (1989–1991) Λιγότερο αγαπημένος παλαιστής (1989, 1990) Χειρότερη αντιπαλότητα της χρονιάς (1989) με τον Αντρέ τον Γίγαντα Χειρότερη αντιπαλότητα της χρονιάς (1992) με τον Πάπα Σάνκο Χειρότερη αντιπαλότητα της χρονιάς (1998) με τον Χαλκ Χόγκαν Χειρότερος παλαιστής (1988, 1998) Βιογραφικό στο Lordofrings.gr Βιογραφικό στο Online World of Wrestling.com Προφίλ στο WWE.com